તારાપુર-વટામણ ધોરી માર્ગ ઉપર ટોલ ગામ નજીકથી જૈન સાધ્વીઓનો સંઘ વિચરણ કરી રહ્યો હતો. તે દરમિયાન કોઇ અજાણ્યા વાહને સાધ્વી દક્ષયશા મહારાજની વ્હીલચેર તથા તેમની સેવીકા જ્યોતિકા રાઠોડને પાછળથી અડફેટે લેતા બંને સાધ્વીજીઓ કાળધર્મ પામ્યા હતા. ત્યારે સાધ્વીજીના મૃતદેહના પોસ્ટમોર્ટમના મામલે સોમવારે ભારે હોબાળો મચ્યો છે. સાધ્વીજીના શરીર ઉપર ચીરો મૂકવા બાબતે 70થી વધુ માણસના ટોળાએ પોસ્ટમોર્ટમ રૂમ આગળ હોબાળો મચાવી પોસ્ટ મોર્ટમ રૂમનો નકુચો તોડી નાખ્યો હતો. અને ડોકટર તથા પોલીસના કર્મચારી સાથે બોલાચાલી કરી હતી.